Document ID: 31998F0700

Reference:
EUR-Lex - 31998F0700 - MT
Avviż Legali Importanti
|
31998F0700
Official Journal L 333 , 09/12/1998 P. 0004 - 0007
Azzjoni konġuntatat-3 ta' Diċembru 1998adottata mill-Kunsill fuq il-bażi ta' l-Artikolu K.3 tat-Trattat dwar l-Unjoni Ewropea li tikkonċerna l-istabbiliment ta' Sistema Ewropea ta' Arkivjar ta' Immaġini (FADO)(98/700/JHA)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, b'mod partikolari l-Artikolu K.3(2)(b) tiegħu,Billi l-Artikolu K.1(3) tat-Trattat jipprovdi li l-politika ta' immigrazzjoni u l-politika li tirrigwarda ċittadini ta' pajjiżi terzi huma kwistjonijiet ta' interess komuni;Billi l-ġlieda kontra d-dokumenti foloz hija żona koperta bil-politika ta' immigrazzjoni u l-koperazzjoni tal-pulizija; billi l-proliferazzjoni ta' dokumenti ġenwini u foloz tqanqal il-ħtieġa ta' aġġornar frekwenti; billi l-fatt li t-teknika wżata għall-produzzjoni ta' dokumenti ġenwini u l-falsifikazzjonijiet tagħhom kull ma jmur issir aktar sofistikata u tqajjem ukoll il-ħtieġa ta' mezz ta' kwalità għolja;Billi l-Bulletin Ewropew dwar il-Frodi u l-Ktejjeb dwar Dokumenti Ġenwini ma jilħqux għal kollox il-ħtiġiet ta' riproduzzjoni mgħaġġla u eżatta, li hija r-raġuni għaliex l-użu ta' sistema ta' arkivjar komputerizzat ta' immaġini, b'taħriġ adattat għall-impjegati konċernati, hija element prinċipali fl-istrateġija kollox ma' kollox maħsuba biex jintlaħqu l-ħtiġiet ta' l-Istati Membri;Billi diversi Stati Membri għandhom sistema ta' arkivjar komputerizzat ta' immaġini li huma fil-proċess li jibdew iħaddmu;Billi, sabiex jiġi assigurat livell għoli ta' kontroll mill-Istati Membri, jkun utli li tiġi ntrodotta sistema ta' arkivjar komputerizzat ta' immaġini li tipprovdi aċċess għal dawk li jivverifikaw id-dokumenti fl-Istati Membri;Billi, sabiex ikun assigurat li l-informazzjoni fis-sistema tkun kompatibbli u uniformi, huwa meħtieġ li jitħejjew proċeduri għal-preparazzjoni tal-kontribuzzjonijiet ta' l-Istati Membri għall-inklużżjoni fis-sistema u proċeduri għall-kontroll u l-ivverifikar ta' dawk il-kontribuzzjonijiet;Billi din l-Azzjoni Konġunta ma teffettwax il-kompetenza ta' l-Istati Membri li tirrelata mar-rikonoxximent ta' passaporti, dokumenti ta' l-ivvjaġġar, viżi, jew dokumenti oħra ta' l-identità,ADOTTA DIN L-AZZJONI KONĠUNTA:Artikolu 11. Sistema Ewropea ta' arkivjar ta' immaġini hija b'dan stabbilita għall-fini ta' skambju, permezz ta' mezzi komputerizzati u fi żmien qasir ħafna, informazzjoni li l-Istati Membri jkollhom fil-pussess tagħhom dwar dokumenti ġenwini u folozli jkunu ġew rekordjati skond il-proċedura preskritta fl-Anness li jinsab ma' din l-Azzjoni Konġunta.2. Din is-sistema m'għandhiex tissostitwixxi jew telimina skambji ordinarji fuq il-karta sakemm l-Istati Membri kollha jkunu f'pożizzjoni li jużaw is-sistema komputerizzata.Artikolu 2Id-database tas-sistema għandu jkun fih, fost ħwejjeġ oħra, l-informazzjoni li ġejja:(a) immaġini ta' dokumenti foloz u iffalsifikati;(b) immaġini ta' dokumenti ġenwini;(ċ) informazzjoni sommarja dwar teknika ta' falsifikazzjoni;(d) informazzjoni sommarja dwar teknika ta' sigurtà.Artikolu 3L-istabbiliment tas-sistema Ewropea m'għandux iżomm lil kull Stat Membru milli jiżviluppa u juża s-sistema nazzjonali tiegħu stess li tikkorrispondi mal-ħtiġiet tas-servizzi nazzjonali tal-fruntiera u s-servizzi nterni responsabbli għall-verifikazzjoni tad-dokumenti.Artikolu 4Il-Kunsill għandu jadotta mingħajr dewmien l-ispeċifikazzjonijiet tekniċi li jirrelataw mal-kompatibilità ma' sistemi eżistenti, fir-rigward tad-dħul ta' informazzjoni fis-sistema u l-proċeduri għall-kontroll u l-verifikar ta' dik l-informazzjoni.Artikolu 5Din l-Azzjoni Konġunta għandha tiġi ppubblikata fil-Ġurnal Uffiċjali u tidħol fis-seħħ fil-jum ta' wara dak tal-pubblikazzjoni tagħha.L-Artikolu 1 għandu japplika mhux aktar tard minn 12-il xahar wara li l-miżuri msemmija fl-Artikolu 4 jiġu adottati.Magħmula fi Brussel, fit-3 ta' Diċembru 1998.Għall-KunsillIl-PresidentK. Schlögl--------------------------------------------------L-ANNESSSISTEMA EWROPEA TA' ARKIVJAR TA' IMMAĠINIGħandha tinħoloq sistema komputerizzata fi ħdan is-Segretarjat tal-Kunsill, li għandu jkun fiha dokumenti ġenwini, flimkien ma' dokumenti foloz u falsifikati.L-isem tas-sistema Ewropea huwa FADO (False and Authentic Documents/Dokumenti Foloz u Awtentiċi).1. Deskrizzjoni tas-sistema- is-sistema għandha taqra minn servizz ċentrali wieħed lokat f'kull Stat Membru,- is-sistema għandha tkun ibbażata fuq it-teknoloġija ta' l-Internet. Is-sistema għandha tassigura li l-informazzjoni tkun tista' tiġi trasmessa malajr lis-servizzi nazzjonali ċentrali. Malli l-informazzjoni tkun ingħatat lis-Segretarjat Ġenerali tal-Kunsill, għandha tiddaħħal kemm jista' jkun malajr fis-sistema FADO. Kull Stat Membru għandu jkun responabbli għaż-żieda ta' din id-data mas-sistema nazzjonali tiegħu stess jew kopja tas-sistema FADO,- is-sistema għandha tkun multilinwali,- is-sistema għandha tkun faċli biex tintuża mill-utent,- is-sistema għandha tkun ibbażata fuq kodifikazzjoni stretta ħafna. Is-sigurtà ta' l-informazzjoni kontenuta fis-sistema komputerizzata għandha tkun garantita. Is-sistema għandha tużu linji speċjali ta' data bejn is-Segretarjat Ġenerali tal-Kunsill u s-servizzi ċentrali lokati fl-Istati Membri,- ġewwa kull Stat Membru, is-sistema għandha tinqara permezz ta' internet fiż-żgur minn servizz ċentrali. L-Istat Membru jista' juża l-istess sistema internament fuq it-territorju tiegħu stess (li tfisser li jqabbad stazzjonijiet differenti mal-postijiet varji tiegħu ta' kontroll mal-fruntiera jew awtoritajiet oħra kompetenti). M'għandu jkun hemm ebda konnessjoni diretta bejn stazzjon tax-xogħol, minbarra servizz nazzjonali ċentrali, u punt ċentrali fis-Sdegretarjat Ġenerali. Għandu jinħoloq mekkaniżmu biex jidduplika u jaġġorna s-sistema lokata fl-Istati Membri mis-sistema FADO (tejp, diski li jistgħu jitneħħew, CD-ROM eċċ.).- kull Stat Membru għandu jkun liberu li jiżviluppa is-sistema fiż-żgur nazzjonali tiegħu stess għat-trasmissjoni tad-data interna,- is-sistema FADO għandha taħdem permezz ta' network bejn il-punt ċentrali ġewwa s-Segretarjat Ġenerali u s-servizzi ċentrali lokati f'kull Stat Membru, li għandhom jippermettu għall-iskambju rapidu ta' informazzjoni,- peress li d-dokumenti jintbagħtu elettronikament biex ikunu jistgħu jiddaħħlu fis-sistemi eżistenti nazzjonali, il-format użat għall-immaġini għandu jkun wieħed standard (JPEG, TIFF, BMP, eċċ.). Il-kwalità ta' l-imaġini għandha tkun l-aħjar waħda possibbli, iżda għandu jkun hem bilanċ xieraq bejn il-kwalità ta' l-immaġini, id-daqs u l-kompressjoni.- immaġini żżomjati għandhom, fejn meħtieġ, jkunu disponibbli għall-partijiet importanti ta' l-immaġini,- is-sistema għandha tippermetti għal paragun fuq l-iskrijn ben id-dokument oriġinali u dokument falz jew iffalsifikat,- is-sistema għandha tipprovdi spjegazzjonijiet dwar it-teknika differenti ta' falsifikazzjoni u t-teknika ta' sigurtà,- referenzi għal kliem ieħor band'oħra għandhom ikunu meħtiġa sabiex l-utenti jkunu jistgħu jsibu l-informazzjoni kollha dwar dokument malajr kemm jista' jkun,- l-ewwel prijorità għandha tingħata lid-dokumenti ta' l-Istati Membri, kif ukoll lid-dokumenti ta' pajjiżi terzi li minnhom hemm kurrenti regolari ta' immigrazzjoni lejn l-Istati Membri. L-informazzjoni fis-sistema għandha tiġi estiża u aġġornata biex tinkludi d-dokumenti l-oħra kollha, li jagħmluha kompleta kemm jista' jkun,- is-sistema għandha tintroduċi flash li jinvolvi li jintbagħat messaġġ ta' twissija lill-Istati Membri kollha dwar dokument falz partikolari permezz ta' posta elettronika,- is-sistema għandu jkollha aktar minn livell wieħed. Il-possibbilt_ li jiġi żviluppar livell addizzjonali ta' mistoqsija, sabiex tinkludi informazzjoni aktar dettaljata għall-esperti, għandha tingħata konsiderazzjoni tagħha mill-bidu,- is-sistema għandu jkun fiha żona speċjali għall-inklużjoni ta' dokumenti li m'humiex rikonoxxuti minn Stat Membru wieħed jew aktar.2. Spejjeż tas-sistemaL-ispejjeż li jirrelataw ma' l-istabbiliment u t-tħaddim tas-sistema FADO għandhom jikkonsistu fl-akkwist ta' tagħmir tekniku u l-ispejjeż tal-ħaddiema. Minħabba li s-sistema FADO hija ddisinjata purament għall-arkivjar u t-trasmissjoni elettroniċi ta' dokumenti, li fil-present qiegħed isir fil-forma ta' dokumenti fuq il-karta, dawk l-ispejjeż għandhom jikkostitwixxu nefqiet amministrattivi għall-Kunsill, skond it-tifsira ta' l-Artikolu K.8(2), l-ewwel sentenza tat-Trattat dwar l-Unjoni Ewropea.--------------------------------------------------

Summary:
Il-ġlieda kontra l-frodi tad-dokumenti: Sistema ta’ arkivjar ta’ immaġni FADO
Il-ġlieda kontra l-frodi tad-dokumenti: Sistema ta’ arkivjar ta’ immaġni FADO
 
SOMMARJU TA’:
Azzjoni Konġunta 98/700/ĠAI dwar it-twaqqif ta’ Sistema Ewropea ta’ Arkivjar ta’ Immaġni
X’INHU L-GĦAN TA’ DIN L-AZZJONI KONĠUNTA?
Din tistabbilixxi Sistema ta’ Arkivjar ta’ Immaġni fuq l-Internet tal-Unjoni Ewropea (UE) magħrufa bħala FADO (Dokumenti Foloz u Awtentiċi Online). Din tippermetti l-kondiviżjoni rapida bejn il-pajjiżi tal-UE ta’ immaġni ta’ dokumenti ġenwini, foloz u falsifikati, sabiex tgħin fil-ġlieda kontra l-frodi tad-dokument u tal-identità.
Azzjoni konġunta 98/700/ĠAI hija revokata u se tiġi sostitwita fi ftit snin mir-Regolament (UE) 2020/493 (ara s-sommarju), għalkemm l-informazzjoni eżistenti ġiet trasferita lejn is-sistema FADO l-ġdida biex tiġi stabbilita mill-Fruntiera Ewropea u l-Aġenzija tal-Gwardja tal-Kosta.
PUNTI EWLENIN
Is-sistema hija multilingwi, imfassla biex tkun faċli biex tintuża u bbażata fuq kodifikazzjoni stretta ħafna sabiex jiġu żgurati l-istandardizzazzjoni u s-sigurtà tal-informazzjoni. Servizz ċentrali wieħed f’kull pajjiż tal-UE huwa marbut mas-Segretarjat Ġenerali tal-Kunsill tal-UE, iżda kull pajjiż tal-UE u tax-Schengen huwa liberu biex jikkopja s-sistema jew jiżviluppa s-sistema tiegħu stess għal distribuzzjoni sigura ta’ dejta interna. Is-sistema tiżgura li l-informazzjoni tista’ tiġi trażmessa malajr lis-servizzi ċentrali nazzjonali. It-twaqqif tas-sistema tal-UE ma jipprevjenix lill-pajjiżi tal-UE milli jiżviluppaw is-sistemi nazzjonali tagħhom stess sabiex jissodisfaw ir-rekwiżiti tagħhom tas-sigurtà tal-fruntieri u l-verifikazzjoni tad-dokumenti. Is-sistema hija mfassla b’mod partikolari sabiex tippermetti:li tara immaġnijiet żżumjati ta’ dokumenti, fejn meħtieġ;paragun fuq l-iskrin bejn id-dokumenti oriġinali u falsifikati;aċċess għal informazzjoni dwar tekniki ta’ falsifikazzjoni u ta’ sigurtà;kontroreferenza sabiex l-utenti jkunu jistgħu jsibu informazzjoni relatata malajr;notifiki dwar dokumenti foloz partikolari. Għandha tingħata prijorità lid-dokumenti ta’ pajjiżi tal-UE u lil dawk ta’ pajjiżi mhux tal-UE fejn hemm flussi ta’ immigrazzjoni regolari. Fl-1 ta’ Diċembru 2014, ir-Renju Unit (1) innotifikat lill-Kummissjoni Ewropea li fil-qasam tal-kooperazzjoni tal-pulizija hija tixtieq tkompli tipparteċipa fl-azzjoni konġunta. Dan ġie kkonfermat mid-Deċiżjoni tal-Kummissjoni 2014/858/UE.Tħassir
Azzjoni konġunta 98/700/ĠAI tħassret mir-Regolament (UE) 2020/493.
MINN META TAPPLIKA L-AZZJONI KONĠUNTA?
Ilha tapplika mill-10 ta’ Diċembru 1998.
SFOND
L-għadd dejjem jiżdied ta’ dokument ġenwini u foloz tal-ivvjaġġar, tal-identità u dokumenti oħra ta’ appoġġ, bħal passaporti, permessi ta’ residenza u visas, u tekniki ta’ frodi dejjem aktar sofistikati jfisser li l-għodod meħtieġa fil-ġlieda kontra dokumenti u identità frodulenti jridu jinkludu kondiviżjoni ta’ informazzjoni veloċi u effiċjenti.
Għal aktar tagħrif ara:Sigurtà tad-dokumenti (Kummissjoni Ewropea).
DOKUMENT PRINĊIPALI
Azzjoni Konġunta 98/700/ĠAI tat-3 ta’ Diċmembru 1998 adottata mill-Kunsill fuq il-bażi tal-Artikolu K.3 tat-Trattat dwar l-Unjoni Ewropea dwar it-twaqqif ta’ Sistema Ewropea ta’ arkivjar ta’ Immaġni (FADO) (ĠU L 333, 9.12.1998, pp. 4-7)
DOKUMENTI RELATATI
Id-Deċiżjoni tal-Kummissjoni 2014/858/UE tal-1 ta’ Diċembru 2014 dwar in-notifika mir-Renju Unit tal-Gran Brittanja u l-Irlanda ta’ Fuq li tixtieq tieħu sehem f’atti tal-Unjoni fil-qasam tal-kooperazzjoni tal-pulizija u tal-kooperazzjoni ġudizzjarja f’materji kriminali adottati qabel id-dħul fis-seħħ tat-Trattat ta’ Lisbona u li mhumiex parti mill-acquis ta’ Schengen (ĠU L 345, 1.12.2014, pp. 6-9)
Id-Deċiżjoni tal-Kunsill 2000/261/ĠAI tas-27 ta’ Marzu 2000 dwar l-iskambju ta’ informazzjoni għall-ġlieda kontra dokumenti foloz tal-ivvjaġġar (ĠU L 81, 1.4.2000, pp. 1-3)
l-aħħar aġġornament 20.05.2020(1) Ir-Renju Unit ħareġ mill-Unjoni Ewropea u sar pajjiż terz (pajjiż mhux tal-UE) mill-1 ta’ Frar 2020.